Keywords

Summary



Keywords

1. Tühistamishagi – Füüsilised ja juriidilised isikud – Üldkohaldatavad aktid, mis vajab või ei vaja rakendusmeetmeid – Mõiste – Õiguskaitsevahendid selliste aktide vaidlustamiseks – Õigusvastasuse väitele tugineva hagi või kehtivuse hindamiseks eelotsusetaotluse esitamise tingimused

(ELL artikkel 19; ELTL artikli 263 neljas lõik, ELTL artiklid 267 ja 277)

2. Tühistamishagi – Füüsilised ja juriidilised isikud – Neid otseselt ja isiklikult puudutavad aktid – Otsene puutumus – Määrused nr 222/2011 ja nr 293/2011 – Hagi, mille on esitanud ettevõtjad, kes ei ole suhkrutootjad ja kelle õiguslikku seisundit ei mõjuta need määrused otseselt – Vastuvõetamatus

(ELTL artikli 263 neljas lõik; komisjoni määrus nr 222/2011, artikkel 1, artikli 2 lõiked 2 ja 4 ning artikkel 6, ja määrus nr 293/2011)

3. Tühistamishagi – Füüsilised ja juriidilised isikud – Üldkohaldatav akt, mis vajab või ei vaja rakendusmeetmeid – Mõiste – Määrused nr 302/2011 ja nr 393/2011 – Mõju tekitamine siseriiklike ametiasutuste aktide kaudu – Aktid, mis kujutavad endast rakendusmeetmeid

(Komisjoni määrused nr 302/2011 ja nr 393/2011)

4. Põhiõigused – Õigus tõhusale kohtulikule kaitsele – Liidu aktide seaduslikkuse kontroll – Üksikasjalikud eeskirjad – Selle õiguse kaitse kas liidu kohtus või siseriiklikes kohtutes vastavalt vaidlustatud akti õiguslike vormile – Võimalus kasutada kas tühistamishagi või eelotsusetaotlust kehtivuse hindamiseks

(ELL artikli 6 lõige 1 ja ELL artikli 19 lõige 1; ELTL artikli 263 neljas lõik, ELTL artiklid 267 ja 277; Euroopa Liidu põhiõiguste harta, artikkel 47, artikli 51 lõige 1 ja artikli 52 lõige 7)

5. Tühistamishagi – Füüsilised ja juriidilised isikud – Neid otseselt ja isiklikult puudutavad aktid – Isiklik puutumus üldaktiga – Tingimused – Rakendusmäärus nr 393/2011 – Ettevõtjate konkreetne olukord, mida ei võetud määruse vastuvõtmisel arvesse – Isikliku puutumuse puudumine

(ELTL artikli 263 neljas lõik; komisjoni määrus nr 393/2011, artikli 1 lõige 1)

Summary

1. Vt otsuse tekst.

(vt punktid 29–32)

2. Kuna esiteks ei ole apellandid suhkrutootjad, nagu seda nõuavad liidu määrused, millega kehtestatakse erimeetmed seoses kvoodivälise suhkru ja isoglükoosi liidu turule toomisega, ja teiseks ei mõjuta need määruseid otseselt nende õiguslikku seisundit, ei puuduta need määrused neid otseselt ELTL artikli 263 neljanda lõigu viimase lauseosa tähenduses. Järelikult rikkus Üldkohus õigusnormi, kui ta jättis kontrollimata, kas viidatud määrused puudutavad apellante otseselt, ja põhjendas hagi vastuvõetamatust asjaoluga, et need määrused vajavad rakendusmeetmeid ELTL artikli 263 neljanda lõigu viimase lauseosa tähenduses.

Siiski, kuna need määrused ei puuduta apellante otseselt ELTL artikli 263 neljanda lõigu viimase lauseosa tähenduses, ei saa õigusnormi rikkumine Üldkohtu poolt olla aluseks vaidlustatud kohtuotsuse tühistamisele osas, mis puudutab nende määruste peale esitatud hagi vastuvõetamatust.

(vt punktid 37–39)

3. Kuna määrus nr 302/2011, millega avatakse teatavate koguste suhkru erakorraline imporditariifikvoot turustusaastaks 2010/2011 ja määrus nr 393/2011, millega kehtestatakse jaotuskoefitsient ajavahemikul 1.–7. aprillini 2011 taotletud impordilitsentside väljaandmiseks suhkrutoodetele teatavate tariifikvootide alusel ning peatatakse kõnealuste litsentside taotluste esitamine, tekitavad apellantide jaoks õiguslikke tagajärgi üksnes siseriiklike asutuste selliste õigusaktide kaudu, mis on vastu võetud määruse nr 302/2011 alusel vastusena litsentsitaotlustele, siis siseriiklike asutuste otsused litsentside andmise kohta, millega kohaldatakse asjaomaste ettevõtjate suhtes määruses nr 393/2011 kindlaks määratud koefitsiente, ja otsused nende litsentside andmisest täieliku või osalise keeldumise kohta, kujutavad endast rakendusmeetmeid ELTL artikli 263 neljanda lõigu viimase lauseosa tähenduses. Seda järeldust ei sea kahtluse alla ka siseriiklikul tasandil võetavate meetmete väidetavalt mehaaniline iseloom, kuna see kriteerium ei oma siinkohal tähtsust.

(vt punktid 40–42)

4. Vt otsuse tekst.

(vt punktid 43–50)

5. Kuna määrus on vastu võetud erimeetmete kehtestamiseks seoses kvoodivälise suhkru ja isoglükoosi liidus turule toomisega, ei võetud arvesse mitte apellantide konkreetseid omadusi, vaid üksnes asjaolu, et pädevatele asutustele teatud ajavahemiku jooksul esitatud impordilitsentsi taotlustega hõlmatud kogused ületavad olemasoleva koguse ning kuna määruse vastuvõtmisel ei arvestatud apellantide taotlustega ega nende konkreetse olukorraga, ei puuduta see neid isiklikult ELTL artikli 263 neljanda lõigu tähenduses.

(vt punktid 66 ja 67)